****

**GYAKORLATI ÚTMUTATÓ**

**A II. ÉVFOLYAM NAPPALI TAGOZAT**

**ÓVODAPEDAGÓGIUS SZAKOS HALLGATÓK**

***ÓVODAI TEVÉKENYSÉGEK ÖNÁLLÓ IRÁNYÍTÁSA ÉS INTERAKCIÓK ELEMZÉSE 2.* GYAKORLATÁNAK TELJESÍTÉSÉHEZ**

**3. FÉLÉV**

**Tisztelt Mentor Óvodapedagógus!**

Az elkövetkező időszakban a gyakorlati képzés résztvevőjeként Ön az óvodapedagógus hallgatók szakmai gyakorlatainak segítője lesz. Részese annak a folyamatnak, melyben a hallgatók nevelési-oktatási intézménytípusokkal, az ott folyó munkával ismerkednek és ennek a szép hivatásnak jövőbeni gyakorlására készülnek.

A sokrétű képzési feladatot útmutatóval segítjük, amely információkat tartalmaz a félév szakmai gyakorlatával kapcsolatban.

Kérjük, az útmutató szerint járjon el és segítse az óvodapedagógus hallgatókat feladataik megvalósításában!

Ha az útmutatóban található információkon kívül bármilyen kérdésük merülne fel, tisztelettel állnak rendelkezésükre a gyakorlatvezető oktatók:

**Eszterházy Károly Katolikus Egyetem, Eger**

**Czapné dr. Makó Zita** [mako.zita@uni-eszterhazy.hu](mailto:mako.zita@uni-eszterhazy.hu)

**Gál Judit:** [gal.judit@uni-eszterhazy.hu](mailto:gal.judit@uni-eszterhazy.hu)

**Eszterházy Károly Katolikus Egyetem Jászberényi Campus, Jászberény**

**Dr. Bernhardt Renáta** [bernhardt.renata@uni-eszterhazy.hu](mailto:bernhardt.renata@uni-eszterhazy.hu) +36-30 2317861

**Dr. Magyar Ágnes** [magyar.agnes@uni-eszterhazy.hu](mailto:magyar.agnes@uni-eszterhazy.hu) +36-70 6038122

**Általános tájékoztató**

* A szakmai gyakorlati képzés programja az Óvodai Nevelés Országos Alapprogramjához és az alapképzésű óvodapedagógus szak képzési követelményeihez igazodik.
* Az EKKE Jászberényi Campus E-Learning felületén (<https://elearning.uni-eszterhazy.hu/>) elérhető a gyakorlati program és a mellékletek.
* A szakmai gyakorlati képzés követelményeit és formáit meghatározó cél: az elméleti ismeretek gyakorlati alkalmazásának megvalósítása, a pedagógiai módszerek hatékonyságának elsajátítása, a gyermekekkel történő egyéni és csoportos bánásmód lehetőségeinek alkalmazása.
* A jelenlétet a Hallgatói Követelményrendszer szabályozza <https://uni-eszterhazy.hu/api/media/file/0a7f3985580cd55bc8e12ced185bb2435700c312>
* A hallgató az egyéni és csoportos szakmai gyakorlattal kapcsolatos információkról az *Óvodai tevékenységek önálló irányítása és interakciók elemzése 2.* c. tantárgy órarend szerinti első időpontjában kap tájékoztatást.
* Az óvodai gyakorlat megkezdésének feltétele az egészségügyi alkalmasságról szóló orvosi igazolás / „Egészségügyi kiskönyv” bemutatása.
* A hallgató az egyéni 2 hetes (10 napos) gyakorlat megkezdése előtt a megadott határidőig elküldi a gyakorlatvezető oktatónak a **„Bejelentő külső óvodai gyakorlatra”** nyilatkozatot,valamint a gyakorlat során megvalósuló tevékenységek tervezeteit.
* Az egyéni szakmai gyakorlat megkezdése előtt a hallgató vegye fel a kapcsolatot a leendő mentorpedagógussal, lehetőség szerint ismerje meg a csoport szokás- és szabályrendszerét, tájékozódjon a csoportról a csoportprofil alapján. Ismerje meg az óvoda házirendjét.
* A hallgató egyéni és csoportos gyakorlat során megvalósuló képzését a mentorpedagógus segíti, jelenlétét ellenőrzi és igazolja a „Jelenléti összesítő” c. dokumentummal, a gyakorlat teljesítését értékeli az „Értékelési összesítő” c. dokumentumon.
* A szakmai gyakorlaton történő 10 napos egyéni és 7 alkalmas csoportos részvétel kötelező a félév teljesítéséhez. Betegség esetén távolmaradását 7.30-ig jeleznie kell a mentorpedagógusnak és gondoskodnia kell a hiányzó napok pótlásáról.
* A hallgató egyéni 10 napos gyakorlatának menetét a szakmai gyakorlat útmutatójának *3.1 Az egyéni gyakorlat programja, feladatai* c. leírás tartalmazza. ***Az egyéni gyakorlat során a hallgató a tevékenységtervet a tevékenység megtartása előtt 3 munkanappal küldje el a mentorpedagógus részére. A mentorpedagógus 2 munkanappal a tevékenység megtartása előtt visszaküldi javaslataival, korrekcióival a tervezetet a hallgató részére.***
* A pedagógiai naplót a gyakorlatvezető által megadott időpontig és módon köteles megküldeni a mentorpedagógus és a gyakorlatvezető oktató számára.
* A csoportos gyakorlat során elvégzendő megfigyeléseket *3.2 A csoportos gyakorlat programja, feladatai* c. leírás alapján végzi és dokumentálja. A pedagógiai naplót a gyakorlatvezető által megadott időpontig és módon köteles megküldeni a mentorpedagógus és a gyakorlatvezető oktató számára.
* A hallgató a munkavégzést segítő attitűddel, kulturált magatartással és megfelelő öltözékkel biztosítja a szakmai tevékenységének igényességét.
* A csoportos és egyéni gyakorlat során, a hallgató az óvodapedagógusi munkában mobiltelefon használatának mellőzésével vesz részt.
* A csoportos és egyéni gyakorlat értékelését a mentorpedagógus végzi és a gyakorlatvezető oktató rögzíti az érdemjegyet a Neptun rendszerben.

1. **1. Az óvodapedagógus szak gyakorlati képzési rendszere**

**1.1 2022/2023 Mintatanterv**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 1. | 2. | 3. | 4. | 5. | 6. |  |  |
| Tájékozódás és megfigyelés az óvodai életben NBP\_OV545G2  LBP\_OV545G2 *Czapné dr. Makó Zita* | **nappali**:  csoportos  gyakorlat:  5 nap  (30 óra)  **levelező**:  csoportos  gyakorlat:  3 nap  (18 óra) |  |  |  |  |  | *2 kr* | gyj |
| Óvodai  tevékenységek  önálló irányítása és interakciók  elemzése 1. NBP\_OV540G4  LBP\_OV540G4  *Czapné dr. Makó Zita* |  | **nappali**:  egyéni  gyakorlat:  10 nap  (60 óra)  csoportos  gyakorlat:  36 óra  **levelező**:  egyéni  gyakorlat:  5 nap  (30 óra)  csoportos  gyakorlat:  18 óra |  |  |  |  | *4 kr* | gyj |
| Óvodai tevékenységek önálló irányítása és interakciók elemzése 2.  NBP\_OV541G4  LBP\_OV541G4  *Czapné dr. Makó Zita* |  |  | **nappali**:  egyéni  gyakorlat:  10 nap  (60 óra)  csoportos gyakorlat:  36 óra  **levelező**:  egyéni  gyakorlat:  5 nap  (30 óra);  csoportos gyakorlat:  18 óra |  |  |  | *4 kr* | gyj |
| Óvodai tevékenységek önálló irányítása és interakciók elemzése 3.  NBP\_OV542G5  LBP\_OV542G5  *Czapné dr. Makó Zita* |  |  |  | **nappali**:  egyéni  gyakorlat:  10 nap  (60 óra)  csoportos gyakorlat:  36 óra  **levelező**:  egyéni  gyakorlat:  5 nap  (30 óra);  csoportos gyakorlat:  18 óra |  |  | *5 kr* | gyj |
| Óvodai tevékenységek önálló irányítása és interakciók elemzése 4.  NBP\_OV549G6  LBP\_OV549G6  *Dr. Bernhardt Renáta* |  |  |  |  | **nappali**:  egyéni  gyakorlat:  10 nap  (60 óra)  csoportos  gyakorlat:  36 óra  **levelező**:  egyéni  gyakorlat:  5 nap  (30 óra);  csoportos gyakorlat:  18 óra |  | *6 kr* | gyj |
| Külső komplex szakmai gyakorlat  NBP\_OV537G9  LBP\_OV537G9  *Dr. Bernhardt Renáta* |  |  |  |  |  | **nappali**:  8 hét  (240 óra)  **levelező**:  4 hét  (120 óra) | *9 kr.* | gyj |

Az óvodapedagógus szak teljes tanegység rendszerét a kari honlapon megtekintheti.

<https://uni-eszterhazy.hu/toki/mintatantervek>

**1.2 A tantárgy leírása**

|  |  |
| --- | --- |
| **Tantárgy** neve: **Óvodai tevékenységek önálló irányítása és interakciók elemzése 2. / Verselés,mesélés** | **Kreditértéke: 4 kr** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”:** 100% gyakorlat | |
| A **tanóra típusa**: **gyak**. és **óraszáma**: **nappali** tagozat: egyéni gyakorlat: 10 nap (60 óra); csoportos gyakorlat: 36 óra  **levelező tagozat**: egyéni gyakorlat: 5 nap (30 óra); csoportos gyakorlat: 18 óra az adott **félévben**,  (*ha nem (csak) magyarul oktatják a tárgyat, akkor a* ***nyelve****: -)*  Az adott ismeret átadásában alkalmazandó **további** (*sajátos*) **módok, jellemzők** *(ha vannak)*: - | |
| A **számonkérés** módja (koll. / gyj. / **egyéb)**: **gyj**  Az ismeretellenőrzésben alkalmazandó **további** (*sajátos*) **módok** *(ha vannak)***:** pedagógiai napló készítése | |
| A tantárgy **tantervi helye** (hányadik félév): 3. | |
| Előtanulmányi feltételek *(ha vannak)*: **Óvodai tevékenységek önálló irányítása és interakciók elemzése 1.; Dráma- és bábjáték a nyelvi-kommunikációs nevelésben** | |

|  |
| --- |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| * a verselés, mesélés fő tevékenység tervezése, szervezése és irányítása, elemzése, * vers- és mesealkotások mozgással és bábozással történő kombinálása * az óvodás gyermek (kognitív, szociális, motoros, verbális) képességeinek fejlesztése, fókuszban a mese és vers, mint főtevékenység kiemelt szerepe az óvodás korú 3-6-7 éves gyermekek anyanyelvi nevelésében * az óvodás korú 3-7 éves gyermekek fejlettségi szintjéhez igazodó nyelvi kommunikáció, esztétikus, élményszerű mese- és versmondás és anyanyelvi neveléshez kapcsolódó tartalmak * beszédészlelés, beszédmegértés, beszédprodukció és kifejezőképesség - fejlesztési lehetőségeinek tervezése, megteremtése, lebonyolítása, a tervezett, alkalomhoz kötött, szabad játék és spontán tevékenység keretein belül * a mese- és versmondás szervezeti formái * a bábjáték nevelő hatása, a bábjáték formanyelve, a gyermek érzelmi igényeinek kielégítése * a hallgató megfigyeléseit, tapasztalatait – pedagógiai, pszichológiai és módszertani szempontok alapján – a pedagógiai naplóban rögzítse, elemezze és értékelje nevelőmunkáját * az egyéni gyakorlatot teljesítő hallgató tevékenységének szakmódszertani elemzése * a gyermeki szükségletek figyelembevételével a gyermekközpontúság elvének érvényesítése * a gondozás, a játéktevékenység és a munkajellegű tevékenységek önálló tervezése, szervezése, irányítása |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| * 363/2012. (XII. 17.) Korm. rendelet az Óvodai nevelés országos alapprogramjáról. https://net.jogtar.hu/jogszabaly?docid=a1200363.kor * Az óvoda pedagógiai programja * Bakonyi Anna - Karcewicz Ágnes (2016): *Óvodapedagógusok nagykönyve.* Az ismerettől a megvalósításig. Budapest: Neteducatio. * Boldizsár Ildikó (2004): *Mesepoétika*. Budapest: Akadémiai Kiadó. * Bujdosóné Papp Andrea (2010): Hol volt, hol nem volt…Művészi élmény és gyermeki képességfejlesztés: mese a 21. század óvodájában, In. Bálint Péter (szerk.): *Határhelyzetben*. Debrecen: Didakt Kiadó. 31-55. * Dankó Ervinné (2004): *Irodalmi nevelés az óvodában.* Budapest: Okker kiadó. * Domány Mária (2001): *A bábjáték varázsa.* Zenta: Thurzó Lajos Közművelődési Központ, ISBN 8683029115 * Horváth Judit (2005): *Amit az óvónőnek észre kell venni.* Budapest:Flaccus Kiadó. * Petőné Vígh Katalin (szerk.) (2021): *Az óvodapedagógia színes világa*. Budapest: Flaccus Kiadó. * Zilahi Józsefné (1998): *Mese-vers az óvodában.* Budapest: Eötvös Könyvkiadó. |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| **tudása**   * ismeri az óvodás korú gyermek személyiségének fejlődési sajátosságait, illetve a személyiség fejlődéséhez szükséges feltételeket * ismeri az óvodai verselés, mesélés nevelési területen alkalmazható tervezés különböző szintjeit, a tervezés elméletét, módszertanát, az egyes szintek összefüggéseit, sajátosságait * ismeri a nevelés során hatékonyan alkalmazható nyelvpedagógiai eljárásokat, nyelvátadási és fejlesztési stratégiákat * ismeri az élményszerű óvodai életmódszervezés lehetőségeit, ebben elhelyezhető és megjelenő verselés, mesélés, anyanyelvi tartalmakhoz kapcsolódó tevékenységek komplex fejlesztési lehetőségeit * érti az összefüggést a 3-7 éves gyermek fejlődését meghatározó spontán és tervszerű hatásrendszer, a direkt és indirekt nevelési módszerek, valamint az óvodai nevelés tevékenységi formáiban megvalósuló tanulási folyamatok között * tisztában van a játéktevékenység gyermeki fejlődésben betöltött meghatározó szerepével és a komplexitással.   **képességei**   * képes adaptív módon alkalmazni a módszertani ismereteit az óvodai nevelés verselés, mesélés pedagógiai gyakorlatában, figyelembe véve a gyermekek, gyermekcsoportok életkori jellemzőit * képes megfigyelni, feltérképezni, rögzíteni a 3-7 éves gyermek személyiségének, képességstruktúrájának sajátosságait * képes az óvodai verselés, mesélés tervezési, szervezési feladatainak elvégzésére * rendelkezik az alkalmazott bábjáték hatáselemzésének képességével, * képes a gyermekek egyéni szükségleteihez igazodó bánásmód fejlesztésére * képességeinek kibontakoztatásával hozzájárul a verselés, mesélés, bábjáték tevékenységek alkalmazásával a 3-7 éves gyermek személyiségének harmonikus fejlesztéséhez, valamint a szociális és az értelmi képességeik egyéni és életkor – specifikus alakításához.   **attitűdje**   * igénye van az élményszerű mesélésre * a mesélést, verselést teljes személyiségével, nyelvi és metakommunikációs eszközeivel közvetíti a gyermekek felé * elkötelezett a 3-7 éves gyermek és gyermekcsoport ismereteinek rendszerezése és bővítését segítő stratégiák és módszerek megválasztása iránt * igénye van az óvodai nevelési folyamat több szempontú elemzésére-értékelésére, az eredmények ismeretében a jövőbeni tervek és tevékenységek átgondolására, módosítására * nyitott a módszertani innovációk és az IKT kínálta lehetőségek megismerésére és alkalmazására   **autonómiája és felelőssége**   * felelősséget érez a rábízott 3-7 éves gyermekekért, csoportokért, a nevelési intézményben végzett tevékenységéért * felelősséggel tartozik az óvodás korú gyermek személyiségének sokoldalú kibontakoztatásáért * reflektív óvodapedagógusként, autonóm személyiségként szakmai fejlődésének tudatos irányítója * szakmai együttműködések kialakításában és fenntartásában felelősséggel működik közre. |

|  |
| --- |
| **Tantárgy felelőse** (*név, beosztás, tud. fokozat*)**:** Czapné dr. Makó Zita adjunktus |
| **Tantárgy oktatásába bevont oktatók:** Dr. Bernhardt Renáta adjunktus, Dr. Magyar Ágnes adjunktus |

**2. A szakmai gyakorlat felépítése**

|  |  |  |  |
| --- | --- | --- | --- |
|  | *Helyszín* | *Időtartam* | *Tartalom* |
| **Csoportos gyakorlat**  **36 óra / 7 nap** | EKKE JC  1 alkalom | Órarend szerint | A szakmai gyakorlat menetének, követelményeinek megbeszélése |
| óvoda  7 alkalom | 8.00-11.30 | hospitálás  A hospitálás tapasztalatainak megbeszélése, reflexió |
| EKKE JC  1 alkalom | Órarend szerint | a csoportos gyakorlat tapasztalatainak megbeszélése, összegzése |
| **Egyéni gyakorlat**  **60 óra / 10 nap** | óvoda | 8.00-10.00/10.30 | szabad játék/óvodai tevékenységek/gondozási feladatok |
| 10.30-11.30 | udvari életben való részvétel |
| 11.30-12.30 | testápolásban / ebédeltetésben aktív segítség |

**2.1 A mentor óvodapedagógus feladatai**

* A mentor óvodapedagógus szakmai tudásával és tapasztalatival segíti a hallgató munkáját, és igyekszik legjobb tudása szerint hozzájárulni a hallgató szakmai fejlődéséhez.
* A mentor óvodapedagógus a hallgató gyakorlati és írásbeli munkáját érdemjeggyel minősíti.
* A mentor óvodapedagógus a szakmai gyakorlat kezdete előtt ellenőrzi a hallgatók egészségügyi alkalmasságáról szóló egészségügyi kiskönyvét.
* A mentor óvodapedagógus a jelenlétről, illetve a gyakorlat teljesítéséről szóló dokumentációkat kitölti, pecséttel és aláírással látja el (az űrlapok a mellékletben találhatók)
* A hiányzók számára a gyakorlat vezetője / mentor óvodapedagógus egy alkalommal pótlehetőséget biztosít (a szükséges intézményi egyeztetésekkel), erről a lehetőségről az érintett hallgatót és az oktatót értesíti.

**3. A szakmai gyakorlat felépítése**

**3.1 Az egyéni gyakorlat programja, feladatai**

**Előkészítő feladatok:**

1. Egyeztetés a mentorpedagógussal a szakmai gyakorlat menetéről (hallgatói és mentori útmutató, továbbá az értékelési és jelenléti összesítők letöltése, áttekintése; az egyéni gyakorlat előzetes ütemterve).
2. Az előző félév tapasztalatainak összegző, szakmai szempontú bemutatása.
3. „Mit várok a félévtől” címmel az előzetes elvárások megfogalmazása.
4. Fejlődési terv készítése

**Az első hét feladatai:**

* *Jegyezze le,* milyen benyomások érték a csoportba érkezéskor;
* *Ismerje meg és mutassa be* a gyermekcsoporttal kapcsolatos észrevételeit az alábbi szempontok alapján;
* a gyermekek, ill. a csoport játékának jellemzői, önállósági szintjük, beszédkészségük;
* a gyermekek kapcsolatteremtése és együttműködése egymással, az óvodapedagógussal, a hallgatóval;
* *Elemezzen* egy játékszituációt a megadott szempontok alapján:
* az óvodapedagógus feltételteremtő tevékenysége és a nyugodt, derűs légkör kialakítása;
* játékterek (a gyermeki igényeknek való megfeleltetés)
* játékeszközök (pl. egyszerű, a gyermeki kreativitást, képzeletet inspiráló anyagok és eszközöket biztosítása; játékeszközök készítése);
* Megfigyelései alapján *bizonyítsa vagy cáfolja* a szabad játék túlsúlyát, a hosszantartó és zavartalan játékidő kielégülését;
* *Figyelje meg és jegyezze le*, hogy az óvodapedagógus milyen spontán formákat alkalmaz a mondókázásra, versmondásra, mesélésre;
* *Készítsen* 1 db hospitálási naplót a megfigyelt verselés, mesélés tevékenységekről - 2 hasábos tervezet formájában - az alábbiak szerint:
* 1. hasáb: a látott tevékenység leírása
* 2. hasáb: szervezési feladatok, módszerek, eszközök, differenciálás formái (segédlet 5.3 szempontsor);

**A második hét feladata:**

* *Készítsen* 1 db játékos rendszeres egészségfejlesztő testmozgáshoz tervezetet;
* *Vezesse* a rendszeres egészségfejlesztő testmozgást a hét folyamán;
* *Kapcsolódjon be* a gondozási feladatokba és a gyermekek játékába, *támogassa* a szabad gyermeki játékot, szervezze és *irányítsa* a munka jellegű tevékenységeket;
* Előzetes megfigyeléseire alapozva *tervezzen és kezdeményezzen* játéktevékenységet;
* *Valósítsa meg és irányítsa* tervezetei alapján a verselés, mesélés tevékenységet;
* Kérje meg mentorpedagógusát, hogy készítsen videófelvételt a verselés, mesélés tevékenységéről és *elemezze, valamint jegyezze le* a reflexióját a látottak alapján (segédlet 5.1 és 5.2 szempontsor);

***Készítse el* összegző reflexióját a 10 napos szakmai gyakorlatáról!**

**3.2 A csoportos gyakorlat programja, feladatai**

* Készítsen 2 db hospitálási naplót a megfigyelt tevékenységekről:
  + - játéktevékenység,
    - verselés, mesélés tevékenység;

1. hasáb: a látott tevékenység leírása

2. hasáb: szervezési feladatok, módszerek, eszközök, differenciálás formái;

**Végezzen megfigyeléseket az alábbi szempontok szerint, és kéthasábos táblázati dokumentáció (megfigyelés – megjegyzés/elemzés) formában ismertesse azokat:**

* A gyermekközpontú szemléletmód megnyilvánulásai;
* A tevékenységek objektív és szubjektív feltételeinek megteremtése (pl. hely, idő, élmény, eszközök, légkör…);
* Az érdeklődés felkeltésének és megtartásának módszerei;
* A játék jelentősége a napirendben, az időbeosztásban és a játékos tevékenységek szervezésében;
* A szabad és kezdeményezett játék játékformái, játékszituációi;
* Az óvodapedagógus tevékenységek közbeni és a játék közbeni játékra ható viselkedése, magatartása (inspiráló, körbejáró, figyelmeztető, megengedő, együttműködő, fejlesztő, aktív figyelő, segítségnyújtás, dicséret, problémafelvetés, eszközkészítés stb.);
* A gyermek erkölcsi tulajdonságainak (pl. az együttérzés, a segítőkészség, az önzetlenség, a figyelmesség) és akaratának (pl. önállóság, önfegyelem, kitartás, feladattudat, szabálytudat), szokás- és normarendszerének megalapozása;
* A mesében rejlő képességfejlesztési és ismeretátadási lehetőségek kihasználása;
* A meséhez illő, a gyermeki kreativitást inspiráló anyagok, eszközök használata;

**Írjon reflektív összegzést a csoportos gyakorlaton tapasztaltakról!**

**4. Pedagógiai napló felépítése**

**Egyéni gyakorlat:**

Fedlap:

* + EKKE logó
  + A dokumentum neve: Pedagógiai egyéni gyakorlati napló
  + A hallgató neve, neptun kód, évfolyam (jobb alsó)
  + A mentorpedagógus neve (bal alsó)

Az óvoda adatai:

* + név, OM azonosító
  + csoport neve
* Az egyéni gyakorlat feladatainak megfelelő írásbeli dokumentáció elkészítése
* Önreflexió az egyéni gyakorlat teljesítése alapján (javasolt segédlet: 5.1 és 5.2 szempontsor)
* A mentorpedagógus összegző reflexiója a hallgató munkájáról
* Jelenléti összesítő
* Értékelési összesítő

A napló készítésének formai követelményei:

* Times New Roman betűtípus, 12-es betűméret, szimpla (1,0) sorköz, sorkizárt elrendezés.
* Külső forrás felhasználása esetén a szövegben arra hivatkozni kell, pl. (ÓNOAP, 2012).
* Fotóillusztráció mellékelhető (pl. elkészített munkák, játékok).

**Leadási határidő:** a gyakorlat befejezésétől számított 2. hét és/vagy a gyakorlatvezető oktató által megadott időpontig a mentor óvodapedagógus részére, illetve a kurzus E-Learning felületére (Moodle).

**Csoportos gyakorlat:**

Fedlap:

* + EKKE logó
  + A dokumentum neve: Pedagógiai csoportos gyakorlati napló 2. félév
  + A hallgató neve, neptun kód, évfolyam (jobb alsó)
  + A mentorpedagógus neve (bal alsó)

Az óvoda adatai:

* + név, OM azonosító
  + csoport neve
* A csoportos gyakorlat szempontjainak megfelelő írásbeli dokumentáció elkészítése
* Jelenléti összesítő

A napló készítésének formai követelményei:

* Times New Roman betűtípus, 12-es betűméret, szimpla (1,0) sorköz, sorkizárt elrendezés.
* Külső forrás felhasználása esetén a szövegben arra hivatkozni kell, pl. (ÓNOAP, 2012).
* Fotóillusztráció mellékelhető (pl. elkészített munkák, játékok).

**Leadási határidő:** a gyakorlat befejezésétől számított 2. hét és/vagy a gyakorlatvezető oktató által megadott időpontig a mentor óvodapedagógus részére, illetve a kurzus E-Learning felületére (Moodle).

**5. Szempontsorok az önreflexió elkészítéséhez**

**5.1 Szempontsor a tevékenységek reflexiójának elkészítéséhez[[1]](#footnote-1)**

***Előkészület reflexiói***

* A kitűzött cél megfogalmazása.
* Tervezéskor a tevékenységek, módszerek, munkaformák, eszközök, motiváció kiválasztásának indoklása.
* A tudatos differenciálás tervezés szintű megjelenése.
* Az előzmények (élmény, technikai, tudás, közvetlen tevékenységek) megjelenítése.
* A gyermekcsoport összetételének, az egyéni sajátosságoknak figyelembe vétele, integrációs lehetőségek kihasználása.

***Végrehajtás reflexiói***

* A tervben leírtak megvalósulása: konkrét tényekre támaszkodva, példákkal alátámasztva, lényegre törően megfogalmazva.
* A szervezés és a motiváció sikeressége, ennek indoklása.
* Az irányított tapasztalatszerzéseket megelőző játéktevékenység alatt megjelenő tervezett, ill. spontán hangulati előkészítés, ráhangolás.
* A játékosságra való törekvés érvényesülése a tevékenységekben.
* A cselekvésbe ágyazott ismeretszerzés, a játékos felfedeztetés, a kísérletezés, a gyerekek ismereteinek gyarapítása a tanulási folyamat során.
* A tanulást támogató környezet kialakítása.
* A tevékenység során megvalósított képességfejlesztések ismertetése.
* A gyermekek aktivitása.
* A gyermeki szükségletek (pl. mozgásigény, biológiai szükséglet stb.) kielégítésének lehetőségei.
* Közösségformáló helyzetek kihasználása, esetleges konfliktusok feltárása konfliktuskezelés.
* A pedagógus ösztönző szerepe az önállóság, segítőkészség megjelenésében.
* Kommunikációs képességfejlesztés, metakommunikációs eszközök alkalmazása.
* A választott eszközök, módszerek, munkaformák beválása a tevékenység során.
* A differenciálás, valamint az egyéni fejlesztés megvalósulása - tehetséggondozás, hátránykompenzáció.
* A tevékenységek során alkalmazott értékelések segítő, reális, az egészséges énkép kialakulását támogató jellege.
* A gyermekcsoport viselkedése, magatartása, oldottsága, komfortérzete, ennek okai.
* Spontán helyzetek kihasználása, váratlan helyzetek ötletes megoldása.

***Önértékelő reflexiók***

* A tevékenység tanulságai.
* Korrekciók, lehetséges variációk, tovább fejlesztési lehetőségek.
* Az óvodapedagógus munkája eredményessége.
* A pedagógus egyéni erősségei, fejleszthető tulajdonságai és ismeretei.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **5.2 Szempontsor az önreflexióhoz**  ***Óvodapedagógusi kompetencia:***   * elkötelezettség a szakma iránt; * a csoport gyermekeivel kialakított kapcsolat, a kommunikáció hatékonysága; * megvalósult szakmai együttműködés, a dolgozókkal kialakított kapcsolat, kommunikáció; * a figyelemmegosztás, a csoport koordinálásának sikeressége; * a tervezőmunka hatékonysága; * a szervezési feladatok ellátása, differenciálás, egyéni bánásmód elvének érvényesítése.   ***Játékban megvalósuló szakmai munka:***   * a játékba való bekapcsolódás mértéke és minősége; * a tervezett játék megvalósításának sikeressége/sikertelensége (játék használatának ideje, gyermekek száma, továbbfejlesztési lehetőségre szükség volt-e); * játékot támogató tevékenység megjelenése; * spontán ötletek megvalósítása, a megvalósítás hatékonysága; * a játéktér kialakításában vállalt szerep; * a kezdeményezett vagy szabad játékba való bekapcsolódás megvalósulási formái; * a nyugodt játékidő biztosítása, megvalósítása; * a módszertani hiányosság okozta nehézségek.   ***Tevékenységek megvalósításának értékelése:***   * témaválasztás indoklása; * a tevékenység célja; * kapcsolódása egyéb tevékenységekhez; * a szervezéssel kapcsolatos meglátások (hely, idő, tér, eszközök); * a motiváció hatékonysága; * a kommunikáció formái és eredményessége; * a segítségnyújtás formái; * konfliktusok megjelenése, kezelése; * a differenciálás megvalósulása; * a módszerek választása és indoklása, alkalmazásának eredményessége; * az ellenőrzés módja; * az értékelés formája; * a tevékenység erősségei és gyengeségei, fejlesztendő területek.   ***Gondozási és munka jellegű tevékenységek:***   * a bekapcsolódás formái, eredményessége; * a tevékenységekben megvalósuló nevelés, a gyermeki önállóság támogatása; * a gyermekek motiválása, bevonása, fejlesztő értékelése; * a tervező és szervező munka minősége.   **5.3 Verselés, mesélés, drámajáték megfigyelési szempontsor**   1. Mi jellemzi a gyermekek viselkedését mesemondás alatt? Hogyan valósult meg a pedagógus figyelemmegosztása? Hogyan reagált a pedagógus a mesemondás közben felmerülő zavaró tényezőkre, konfliktusokra, kérdésekre? 2. Mi jellemzi az óvodapedagógus előadásmódját vers, mese bemutatása közben? (Mondat és- szövegfonetikai eszközök használata, metakommunikációs elemek alkalmazása.) 3. Mennyiben alkalmazkodott a verselés, mesélés tevékenység anyaga (fejlesztés tartalma) a gyermekek életkori sajátosságaihoz. Differenciálás hogyan valósult meg a vegyes életkorú csoportban? 4. Volt-e példa a verselés, mesélés tevékenység integrációs lehetőségeire más fejlesztési területekkel? 5. Hogyan érvényesült a komplex esztétikai nevelés a tevékenység során? Milyen konkrét példákat ismert meg az irodalmi/esztétikai / érzelmi nevelésre a látottak alapján? 6. Hogyan járultak hozzá az irodalmi élményhez a mese ceremóniája, szervezési feladatok? 7. Milyen módszerek segítették a gyermekek egyéni és közös versmondását? 8. Hogyan tartotta fent a pedagógus a gyermekek érdeklődését a tevékenység alatt? 9. Milyen óvodapedagógusi szerepeket tapasztalt a gyermeki bábjáték, dramatizálás során? (szervezési feladatok, irányítás módjai) 10. Harmonikus volt-e a bábjáték, dramatizálás során a mozgás és a verbális közlések viszonya? 11. Milyen ráhangolást végzett a pedagógus a tevékenység elején és milyen hangulati lezárást kapcsolt a tevékenység végén? 12. Milyen gyermekirodalmi művek, dalok, mondókák kerültek feldolgozásra az óvodai csoportban? 13. Hogyan illeszkedett a feldolgozásra került anyag, az aktuális tematikába?   **6. Segédlet az óvodapedagógus szakos hallgató folyamatos munkájának elemzéséhez**  **Általános szempontok:**   * kapcsolatteremtése, kapcsolattartása a gyermekekkel, a gyermekcsoporttal; * óvodapedagógiai attitűdje (segítő, támogató, koordináló, a gyerekekkel együttmunkálkodó, szeretetteljes, empatikus, toleráns stb.); * az óvodai életbe történő beilleszkedése, kollegiális kapcsolata és kommunikációja az óvodapedagógusokkal és dajkákkal; * a gyermeki személyiség figyelembevétele, a csoport összetételéből adódó lehetőségeknek, a differenciálás elvének megfelelő alkalmazása (eltérő életkor, képesség); * a csoport mindennapjainak új ötletekkel való gazdagítása; * emberi kapcsolata a mentorral, ennek hatása a tervező munkára, annak gyakorlati megvalósulására; * tervezőmunkája, pedagógiai/pszichológiai/módszertani felkészültsége, feladatainak elvégzése; * bekapcsolódása a gyerekek játékába, a gondozási teendők ellátásába, a fő tevékenységekbe; * fokozatos önállósága, megfelelő kezdeményezőkészsége; * figyelemmegosztása, szervezőkészsége, reagáló-, konfliktusmegoldó képessége; * elemző-, értékelő képessége, realitásérzéke;.   **Gondozási feladatok, munka jellegű tevékenységek:**   * támaszkodása a csoport szokásaira, a gyerekek önállóságára; * a feladatok, célok megvalósítása, ezek hozzájárulása a szakmai fejlődéshez (erőfeszítés mértéke, motiváció, ráfordított idő és energia / siker mértéke); * a gyermekközpontú szemlélet alkalmazása és hatása (hozzájárulás a gyermekek neveléséhez, komfortérzetük erősítéséhez, érzelmi életük gazdagításához, értelmük fejlesztéséhez); * figyelemmegosztása; * a gyermekek motiválása, segítése, megnyilvánulásaik/munkálkodásaik értékelése; * a gondozási tevékenységek során a differenciálás megvalósítása.   **Játék:**   * a gyermekekkel való kapcsolattartása (a gyermekek részéről igény segítségére,   közelségére);   * játékba vállalt szerepe, ötletei, segítségnyújtása; * a szabad játék kibontakozásának segítése; * konfliktuskezelési technikái, módszerei; * főbb játéktémák megjelenése, továbbfejlődés-, fejlesztés példái; * megnyilvánulásai a szociális viselkedés kompetenciáinak fejlődése érdekében (elfogadás, segítségnyújtás, empátia, szervezőkészség, együttműködés); * az élményszerű, örömteli, nyugodt játéktevékenység biztosítása; * a játékban kialakuló spontán tanulási lehetőségek kihasználása.   **Rendszeres egészségfejlesztő testmozgás:**   * a kitűzött célok megvalósulása; * a tervezés tudatossága, írásbeli rögzítése szaknyelv használatával, rajzírással; * játékosság alkalmazása, a gyermekek számára érthető szaknyelv használata; * a szervezőtevékenység hatékonysága; * élményszerűsége a gyermekek számára.   **Javasolt szempontok szakmódszertani értékeléshez**  **Verselés, mesélés:**   |  | | --- | | * a kitűzött célok megvalósulása; * tanulás támogató környezet megteremtése; | | * szervező tevékenység átgondoltsága a kitűzött cél elérése érdekében; | | * a motiváció, érdeklődéskeltés sikeressége; | | * eszköz használat során az eszköz minősége, esztétikuma; | | * a tevékenység élményszerűsége, játékossága, módszeressége, a cselekvés által szerzett tapasztalatok elvének alkalmazása; | | * a nyelvi-irodalmi anyag ismerete (szöveg, memoriter biztonsága, stb.); | | * beszédtechnikájának, beszédviselkedésének példaértéke; | | * az előadásmód milyensége (testtartás, légzés, szövegmondás, hangerő, hangmagasság, hangszín, tempó, hangsúly, stb.); | | * alkalmazott non verbális eszközök (simogatás, érintés, stb.); | | * tevékenységbe való integrálás megvalósítása; | | * a napirenden belül adódó spontán helyzetek megragadása nyelvi-kommunikációs fejlesztés alkalmazására; | | * az életkorhoz való alkalmazkodás (kérdések, feladatok, utasítások egyértelmű megfogalmazása, differenciálás, az anyag terjedelme és tartalma stb.); | | * pedagógusi attitűd, érzelmi tónus; * facilitáló (támogató, közvetlen, barátságos, bátorító, nyitott, felszabadult, stb.) jelenlét. | |

**7. Segédlet az óvodapedagógus hallgató szakmai gyakorlatának értékeléséhez**

Az értékelés módja: **gyakorlati jegy**.

A gyakorlati jegy megállapításához mind a szöveges tartalmakat, mind a gyakorlat során mutatott teljesítményt figyelembe kell venni. A hallgató munkájának értékelését a gyakorlatvezető oktató és a mentor óvodapedagógus együttes értékelése adja, és a gyakorlatvezető oktató rögzíti az érdemjegyet a Neptun rendszerbe.

**7.1 Az egyéni gyakorlat értékelése**

Az értékelés (max. 100 pont) összetevői:

* szakmai dokumentáció vezetése (pedagógiai napló, tervezetek, reflexiók) max. 40 pont;
* gyakorlati feladatok teljesítése (megvalósítás) max. 40 pont;
* önreflexió (napi szóbeli önértékelések) max. 20 pont;

**A gyakorlati jegy megállapítása:**

***Jeles (5)*** gyakorlati jegyet az kaphat, akinek a teljesítménye 90-100 pont között van:

* gyakorlatát az előírásoknak megfelelően, kiemelkedő színvonalon teljesítette,
* önismerete jó, eredményeit ismeri, törekszik az elfogulatlanságra, hibáit javítja,
* tudatosan törekszik a követelményekben megfogalmazott alapvető kompetenciák fejlesztésére,
* kiváló kommunikációs kompetenciák jellemzik,
* kiváló helyzetfelismerő és -elemző képességgel rendelkezik,
* kiváló szervező.

***Jó (4)*** gyakorlati jegyet az kaphat, akinek a teljesítménye 76-89 pont között van:

* gyakorlatát előírás szerint hiánytalanul teljesítette,
* a kapott feladatokat eredményesen teljesítette,
* törekszik az önismeretre, ismeri saját eredményeit és javítja hibáit,
* tudatosan törekszik a követelményekben megfogalmazott alapvető képességek fejlesztésére,
* jó kommunikációs kompetenciák jellemzik,
* jó helyzetfelismerő és -elemző képességgel rendelkezik,
* jó szervező.

***Közepes (3)*** gyakorlati jegyet az kaphat, akinek a teljesítménye 61-75 pont között van:

* gyakorlatát átlagosan, változó minőségben teljesítette,
* a félévre előírt feladatokat hiánytalanul teljesítette,
* törekszik a követelményekben megfogalmazott alapvető képességek fejlesztésére,
* önismerete csaknem teljes, hibái felismerésében támogatásra szorul, kudarcai okait segítséggel felismeri,
* átlagos kommunikációs kompetenciák jellemzik,
* átlagos helyzetfelismerő és -elemző képességgel rendelkezik.

***Elégséges (2)*** gyakorlati jegyet az kaphat, akinek a teljesítménye 51-60 pont között van:

* gyakorlatát még elfogadhatóan teljesítette, s igazolt mulasztás esetén hiányzó feladatait bepótolta,
* feladatai elvégzésében folyamatos támogatásra, kontrollra szorul, önállótlan,
* önismerete hiányos, hibáit önállóan nem ismeri fel, azokat, mint kudarcai okait nem fogadja el,
* éppen elfogadható helyzetfelismerő és -elemző képességgel rendelkezik.

***Elégtelen (1)*** gyakorlati jegyet kap, akinek a teljesítménye 0-50 pont között van:

* feladatait nem hiánytalanul teljesítette,
* hiányzásait, hiányosságait nem pótolta,
* munkavégzése az elégséges szintjét nem éri el.

**7.2 A csoportos gyakorlat értékelése**

Az értékelés (max. 100 pont) összetevői:

* szakmai dokumentáció vezetése (megfigyelések és elemzések, reflexiók a pedagógia naplóban) max. 70 pont;
* az óvodai tevékenységek és interakciók elemzése max. 30 pont;

**A gyakorlati jegy megállapítása:**

***Jeles (5)*** gyakorlati jegyet az kaphat, akinek a teljesítménye 90-100 pont között van:

* a tanegységre előírt feladatokat az előírásoknak megfelelően magas színvonalon teljesítette,
* önállóan, igényesen vezette a szakmai dokumentációt,
* kiváló helyzetfelismerő és -elemző képességgel rendelkezik,
* a megbeszéléseken és a kontakt órán érdeklődő, aktív, szakmódszertani elemzésére a nagyfokú tárgyilagosság jellemző,
* kommunikációs képességeit folyamatosan fejleszti.

***Jó (4)*** gyakorlati jegyet az kaphat, akinek a teljesítménye 76-89 pont között van:

* a tanegységre előírt feladatokat az előírás szerint jó színvonalon, hiánytalanul teljesítette,
* önállóan vezette a szakmai dokumentációt,
* jó helyzetfelismerő és -elemző képességgel rendelkezik,
* a megbeszéléseken és a kontakt órán aktív, szakmódszertani elemzésére elfogulatlanság jellemző,
* tudatosan törekszik a követelményekben megfogalmazott alapvető képességek fejlesztésére.

***Közepes (3)*** gyakorlati jegyet az kaphat, akinek a teljesítménye 61-75 pont között van:

* a tanegységre előírt feladatait átlagosan, változó minőségben teljesítette,
* vezette a szakmai dokumentációt,
* átlagos helyzetfelismerő és -elemző képességgel rendelkezik
* megbeszéléseken és a kontakt órán részt vett, szakmódszertani elemzésében segítséget igényel,
* kommunikációs képességei fejlesztésre szorulnak.

***Elégséges (2)*** gyakorlati jegyet az kaphat, akinek a teljesítménye 51-60 pont között van:

* a tanegységre előírt feladatait elfogadhatóan teljesítette,
* igazolt mulasztás esetén hiányzó feladatait bepótolta,
* szakmai dokumentációját hiányosan vezette,
* éppen elfogadható helyzetfelismerő és -elemző képességgel rendelkezik,
* megbeszéléseken és a kontakt órán részt vett, szakmódszertani elemzése sok segítséget igényel,
* kommunikációs képességei fejlesztésre szorulnak.

***Elégtelen (1)*** gyakorlati jegyet kap, akinek a teljesítménye 0-50 pont között van:

* a tanegységre előírt feladatait nem hiánytalanul teljesítette,
* hiányzásait, hiányosságait nem pótolta,
* munkavégzése az elégséges szintjét nem éri el.

**8. Mellékletek**

(letölthetők a kurzus E-Learning (Moodle) felületéről)

* Értékelési összesítő (csoportos, egyéni);
* Jelenléti összesítő (csoportos, egyéni);

**9. Segédletek**

(letölthetők a kurzus E-Learning (Moodle) felületéről)

* Minta a fejlődési terv elkészítéséhez;
* Minta a gondozási terv elkészítéséhez;
* Minta a rendszeres egészségfejlesztő testmozgás terv elkészítéséhez;
* Minta a tevékenységek tervezéséhez.

****

**JELENLÉTI ÖSSZESÍTŐ**

**Óvodai tevékenységek önálló irányítása és interakciók elemzése 2.**

(egyéni gyakorlat)

**3. félév**

**Tanév: …………… Tagozat: Nappali**

**Intézmény neve, címe: …………………………………………………………………………**

**Csoport neve: …………………………………………………………………………….…….**

**Mentor óvodapedagógus neve: …………………………………………….……..……….…**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **sorszám** | **NÉV** | **ALKALMAK 10 nap** | | | | | | | | | | |
| 1.nap dátum | 2.nap dátum | 3.nap dátum | 4.nap dátum | 5.nap dátum | 6.nap dátum | 7.nap dátum | 8.nap dátum | 9.nap dátum | 10.nap dátum | pót  dátum |
| **1.** |  |  |  |  |  |  |  |  |  |  |  |  |
| **2.** |  |  |  |  |  |  |  |  |  |  |  |  |
| **3.** |  |  |  |  |  |  |  |  |  |  |  |  |
| **4.** |  |  |  |  |  |  |  |  |  |  |  |  |
| **5.** |  |  |  |  |  |  |  |  |  |  |  |  |

Kelt:………………………………………

………………………………………. mentor óvodapedagógus

****

**JELENLÉTI ÖSSZESÍTŐ**

**Óvodai tevékenységek önálló irányítása és interakciók elemzése 2.**

(csoportos gyakorlat)

**3. félév**

**Tanév: .................. Tagozat: Nappali**

**Intézmény neve, címe: …………………………………………………………………………**

**Csoport neve: …………………………………………………………………………….…….**

**Mentor óvodapedagógus neve: …………………………………………….……..……….…**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ALKALMAK** | | | | | | | | |
| **sorszám** | **NÉV** | **1.** | **2.** | **3.** | **4.** | **5.** | **6.** | **7.** |
| **1.** |  |  |  |  |  |  |  |  |
| **2.** |  |  |  |  |  |  |  |  |
| **3.** |  |  |  |  |  |  |  |  |
| **4.** |  |  |  |  |  |  |  |  |
| **5.** |  |  |  |  |  |  |  |  |

Kelt: .........................................................

..............................................................

mentor óvodapedagógus

****

**ÉRTÉKELÉSI ÖSSZESÍTŐ**

**Óvodai tevékenységek önálló irányítása és interakciók elemzése 2.**

(egyéni gyakorlat)

**3. félév**

**Tanév: …………………… Tagozat: Nappali**

**Intézmény neve, címe: …………………………………………………………………………**

**Csoport neve: …………………………………………………………………………….…….**

**Mentor óvodapedagógus neve: …………………………………………….……..……….…**

|  |  |  |  |  |  |  |
| --- | --- | --- | --- | --- | --- | --- |
| **sorszám** | **Név** | **Szakmai**  **dokumentáció**  **vezetése**  (max. 40 pont) | **Gyakorlati feladatok teljesítése**  (max. 40 pont) | **Önreflexió**  (max. 20 pont) | **Összesen**  (max. 100 pont) | **Gyakorlati érdemjegy** |
| **1.** |  |  |  |  |  |  |
| **2.** |  |  |  |  |  |  |
| **3.** |  |  |  |  |  |  |
| **4.** |  |  |  |  |  |  |
| **5.** |  |  |  |  |  |  |

Kelt: ...................................................

........................................................

mentor óvodapedagógus

****

**ÉRTÉKELÉSI ÖSSZESÍTŐ**

**Óvodai tevékenységek irányítása és interakciók elemzése 2.**

(csoportos gyakorlat)

**3. félév**

**Tanév: …………………… Tagozat: Nappali**

**Intézmény neve, címe: …………………………………………………………………………**

**Csoport neve: …………………………………………………………………………….…….**

**Mentor óvodapedagógus neve: …………………………………………….……..……….…**

|  |  |  |  |  |  |
| --- | --- | --- | --- | --- | --- |
| **sorszám** | **Név** | **Szakmai**  **dokumentáció**  **vezetése**  (max. 70 pont) | **Óvodai tevékenységek és interakciók elemzése** (max. 30 pont) | **Összesen**  (max. 100 pont) | **Gyakorlati**  **érdemjegy** |
| **1.** |  |  |  |  |  |
| **2.** |  |  |  |  |  |
| **3.** |  |  |  |  |  |
| **4.** |  |  |  |  |  |
| **5.** |  |  |  |  |  |

Kelt: ........................................................

.............................................................

mentor óvodapedagógus

1. KIEGÉSZÍTŐ ÚTMUTATÓ az Oktatási Hivatal által kidolgozott, Útmutató a pedagógusok minősítési rendszerében a Pedagógus I. és Pedagógus II. fokozatba lépéshez c. dokumentumhoz. Óvodai nevelés. Oktatási Hivatal. [https://www.oktatas.hu/pub\_bin/dload/pem/ovoda\_kieg\_2017.pdf](https://www.oktatas.hu/pub_bin/dload/pem/ovoda_kieg_2017.pdf?fbclid=IwAR2QaPrQaT6k-sVLYUMxi9gpc_hxPY_Pqoo-zIvPw48wNumXc30IKjCN898) 87-88. [↑](#footnote-ref-1)